AGIRREZABALA MANTXOLA (EH Bildu, 2016-06-02):
Eskerrik asko, mahaiburu andrea.
UPyDko ordezkariak esan duen bezala, orain dela ia bi urte forupeko egoeraren gaia aztertu zen Legebiltzar honetan. Berriro ere ekarri du gaia Kamara honetara orduantxe onartutako legez bestekoa eta berak onartutakoa ezer ezean gelditu delako, eta martxoan Senatuan aztertu zelako.
Orain dela bi urte Euskal Herria Bilduk forupeko egoerak berdintasunaren printzipioaren kontra doala inongo justifikaziorik gabe esan zuen, edo beste era batez esanda, berdintasun printzipioari salbuespena egitea zela. Bi motatako herritarrak sortzen dituelako aforamenduak, lehenengo dibisiokoak forupeko egoeran daudenena, gobernukideak, legebiltzarkideak, arartekoa, ertzaintza, udaltzaingoak, fiskalak, epaileak eta abar luze bat, eta bigarren dibisiokoak, beste herritar guztiak. Ez dute guztiek Justizia Administrazioaren aurrean tratu bera.
Azken urteotan herritarren aldetik irudi bat eta pertzepzio bat zabalduz joan da, forupeko egoeran daudenak egoera pribilegiatu batean daudela. Pribilegia da eta pribilegio honetaz baliatzen dira korrupzioarekin lotuta dauden politikari guztiak. Transmititzen den irudia da justizia ez dela berdina guztientzat, eta ustezko politikari korruptuak estatutu juridiko pribilegiatua eta ezberdina dutela beste edozein herritarrekin alderatuz.
Are gehiago, prozesu judizialak gehiago atzeratzen dira korrupzio prozesuetan. Hortxe ditugu azkeneko adibideak. Honek beren ordezkariekiko urruntasuna areagotzea dakar, gure gizartean gaitzespena eta errefusa sortu du, benetako gizarte arazo bihurtu da. Inpunitate pertzepzioa du jendeak, mesfidantza sortu du susmo txarra. Honen aurrean erantzun bat eman beharrean aurkitzen gara. Jada ez du zentzurik, gure ikuspuntutik, legebiltzarkideok, gobernukideak, arartekoa, ertzaintzak, udaltzaingoak, fiskalak, epaileak eta abar luze horrek forupeko egoera mantenduz jarraitzea.
Europara begiratu besterik ez dago, bertako estatu askotan desagertua dago edo desagertuta ez baldin badago, oso murriztua da forupeko egoera. Portugal, Alemania, Frantzia, Italia, Britainia Handia, Irlanda, azken honetan oso-oso zorrotzak direlarik bertako arauak. Edo urrutiago joanda, Estatu Batuetan.
Euskal Autonomia Erkidegoko Estatutuan forupeko egoera aitortzen zaie legebiltzarkideei, 26.6 artikuluan, eta lehendakari eta Gobernuari, 32.2 artikuluan. Ordurako, garai hartako egoerarako egokitzat jo zen, baina urte asko igaro dira eta eguneratu beharra dago. Eguneratzeak forupeko egoera bertan behera ustea suposatzen duela uste du Euskal Herria Bilduk, eta bide horretatik aurkeztu du Euskal Herria Bilduk bere zuzenketa.
Forupeko egoera bertan behera uzteko bidea ere mahai gainean jartzen dugu, ponentzia bat osatzea Legebiltzar honetan Euskal Autonomia Erkidegoko Estatutuan egin beharreko aldaketa adosteko eta Legebiltzarreko araudian ere, 15. artikuluan. Eta gauza bera planteatzen du baita ere beste forupeko egoeran dauden kasuetan.
Beste taldeen proposamenak ikusita, adostasuna nahiko azkar lor daitekeela iruditzen zitzaidan, izan ere Euskal Herria Bilduk, Partidu Sozialistak eta UPyDk bat gatoz egoera hau bertan behera ustearekin. Euzko Alderdi Jeltzalea ere ez dago urruti, helburu da, horrela dio bere osoko...
...uztearekin.
Euzko Alderdi Jeltzalea ere ez dago urruti, helburu da, horrela dio bere osoko zuzenketan, helburu da egoera horri uko egitea edo gutxienez egoera horretan daudenen kopurua gutxitzea". Da literalki, hain zuen, Euzko Alderdi Jeltzaleko ordezkariak egin duen osoko zuzenketatik hartua.
Beraz, ateak irekita uzten ditu forupeko egoera desagertarazteko, hemen aurkeztu ditugun taldeen proposamenak ikusita.
Ez dakigu PPrena zein izango den, edo PPk zein jarrera izango duen. Ez dakigu Gallardonen eredua defendatzen duen ala Cifuentesena, ala PPk Katalunian defendatu duena. Argituko digu PPko ordezkariak.
Ezberdintasuna, nire ustez, ikusita presentatu diren osoko zuzenketak, ezberdintasuna ez dago ideologikoki aforamendua edo forupeko egoera bertan behera uztean, baizik eta hau nola egiten den.
Eta hau nola egiteari dagokionez, PNVk, Partidu Sozialistak eta UPyDk, Madrili begiratzen diote, nagusiki. Guk berriz, hemendik hemengoentzako egitearen aldekoak gara. Eta horregatik aurkeztu dugu osoko zuzenketa. Guk hemengoari erreparatu diogu, hemengoa egin nahi dugulako eta horretan jarri dugu indarra.
Horregatik kokatu dugu Araba, Bizkaia eta Gipuzkoan gure proposamena. Izan ere hemen fondoan badago beste arrazoi bat, ez dugula injerentziarik nahi. Ez dugu Estatu espainolaren injerentziarik nahi.
Eta ikusita, hain zuzen, Partidu Popularrak lege aldi honetan egin duena, hain zuzen, hemengo arkitektura instituzionala hezur mamitan utzi duela eta hustu egin duela, beldur, beldurra ematen digu presentatu den erdibidekoa.
Lehendabizi, guregana inor, Euzko Alderdi Jeltzalekoak izan ezik, beste inor guregana hurbildu ez delako, nahiz eta jakin fondoan adostasun minimo bat egon daitekeela forupeko egoerari dagokionez. Inor ez da hurbildu, ez Partidu Sozialista, ez UPyD.
Orduan, erdibidekoari dagokionez, harremanetan ez jartzeaz aparte, esan beharra daukagu ez dugula aurka bozkatuko. Baina kriston beldurra diogu zuek gaur sinatu duzuenari.
Beldur gara eta ez zaigu asko gustatzen, eta batez ere ez zaigu gustatzen erdibideko lehenengo parrafoa. Lehenengo parrafoak, azken finean, egin dezakeena da Partidu Popularrak eta Partidu Sozialista Obrero Españolek orain arte autonomia erkidego honekiko egin dutena, eta da, zeren zuen estiloa, ezagutu, ezagutu dugu, ezagutu ezagutzen dugu, eta da hemengo konpetentziak kendu, hemengo konpetentziak hustu. Horri kriston beldurra diogu.
Esaten nuena, hezurretan utzi du, hezur mamitan utzi du Partidu Popularrak hemengo Estatutua.
Eta horren atzean beldur gara ez ote dagoen baita ere horrelako asmorik, horrelako borondaterik, horrelako helbururik.
No, no me haga así, señora Gallastegui. No me lo haga así. No me haga esos gestos, porque bueno, porque aquí puede haber una ingerencia muy importante, muy, muy importante.
De todas formas, yendo al grano, yendo a lo que hoy estamos tratando, eta gaur tratatzen ari garena da, hain zuzen ere, forupeko egoeraren aurrean Legebiltzar honek zein jarrera hartu behar duen.
Gu, esan bezala, ez gaude forupeko egoeraren aurka, beraz, ez dugu zailduko, ez dugu oztopatuko gaur erdibidekoan planteatzen dena.